અમદાવાદ: ઉનામાં દલિત યુવાનો પર થયેલા અત્યાચાર સામે રાજ્યભરમાં જનઆક્રોશ ફાટી નીકળ્યો છે. અત્યાચારના વિરોધમાં અપાયેલા ગુજરાત બંધના એલાનમાં અમદાવાદમાં દલિતોનો આક્રોશ જોવા મળ્યો હતો. હજારોની સંખ્યામાં દલિતો રસ્તા પર ઉતરી આવ્યા હતા. અમદાવાદ શહેરમાં બંધને મિશ્ર પ્રતિસાદ મળ્યો છે. શહેરના બાપુનગર, કલાપીનગર, મજૂરગામ, જમાલપુર, સૈજપુર વિસ્તારમાં બંધની અસર જોવા મળી હતી. ચાંદખેડામાં પણ લોકો રસ્તા ઉપર ઊતરી આવ્યા હતા અને રેલી યોજી હતી.